Školský psychológ

**16.Vyhodnotenie práce školského psychológa v šk. roku 2022/23**

V školskom roku 2022/2023 som poskytovala odbornú psychologickú činnosť podľa platnej legislatívy v zmysle zák. 318/2019, podľa §24, podľa ods. 2, Z.z. Realizovala psychologickú diagnostiku žiakov, poskytovala individuálne, skupinové a hromadné psychologické poradenstvo, prevenciu a intervenciu deťom a žiakom so zameraním na výchovu a vzdelávanie, zároveň som poskytovala psychologické poradenstvo zákonným zástupcom, pedagogickým zamestnancom a odborným zamestnancom ZŠ, spolupracovala som s podporným tímom školy a so zamestnancami CPPPaP pri prekonávaní bariér vo výchove a vzdelávaní detí a žiakov.

Úlohy splnené priebežne počas školského roka 2022/2023 zahŕňali:

- individuálna poradensko-konzultačná činnosť pre žiakov a ich odborné vedenie

- spolupráca s CPPPaP pri skupinových aktivitách zameraných na skvalitnenie a upevnenie optimálnych vzťahov v triedach, resp. koordinovanie spolupráce medzi pedagógmi – triednymi učiteľmi a CPPPaP

- poradensko-konzultačná činnosť pre zákonných zástupcov, pedagogických a odborných zamestnancov školy

- spolupráca s triednymi učiteľmi prvého ročníka pri adaptácii žiakov na školské prostredie, konzultácie v otázkach školskej zrelosti s triednymi učiteľmi

- monitorovanie stavu adaptácie žiakov na školské prostredie pre 1. a 5. ročník

- spolupráca školského psychológa s ďalšími odborníkmi (klinický psychológ, pediater, psychiater, neurológ, a pod.)

- diagnostika sociálnej klímy a atmosféry v škole a v triedach a jej následná optimalizácia prostredníctvom spolupráce s učiteľmi, skupinová diagnostika žiakov podľa aktuálnych potrieb triednych učiteľov a triednych kolektívov

- štúdium dokumentácie, hospitácie zamerané na pozorovanie prejavov rizikového/nežiaduceho správania žiakov a ich prežívania, konzultácie s rodičmi/zákonnými zástupcami a učiteľmi, aktívna účasť v rámci tímovej spolupráce u žiakov so ŠVVP

- štúdium odbornej literatúry, účasť na webinároch pre školských psychológov, absolvovanie a úspešné ukončenie inovačného vzdelávania v spolupráci s VÚDPaP s názvom: Inovatívne prvky v kariérovej výchove a poradenstve na školách.

- individuálna a skupinová diagnostika žiakov v oblasti prežívania, správania, učenia, schopností a i. prostredníctvom štandardizovaných psychologických testov a projektívnych metód

- v prípade podozrenia z ohrozenia žiaka bola realizovaná psychologická diagnostika a následné riešenie situácie s vedením školy a zákonnými zástupcami žiaka, výchovným poradcom, školským špeciálnym pedagógom, prípadne s ďalšími odborníkmi a inštitúciami (okamžite podľa potreby)

- aplikácia preventívneho programu Druhý krok u žiakov na primárnom stupni vzdelávania

- realizácia preventívnych činností na predchádzanie vzniku sociálno-patologických javov

- spolupráca pri konzultáciách IVVP so špeciálnym pedagógom a zákonnými zástupcami integrovaných žiakov

- vedenie predmetu Terapeuticko-korekčné cvičenia (TKC) pre žiakov s poruchami aktivity a pozornosti na primárnom aj sekundárnom stupni ZŠ

- štúdium dokumentov, vedenie denníka, administratíva individuálnych konzultácií, skupinových aktivít, pozorovania v triedach a i.

- spolupráca a priebežné konzultácie s CPPPaP (p. Mgr. Mária Styková)

- účasť na zasadnutiach pedagogickej rady školy

- účasť na pracovných poradách organizovaných v CPPPaP, UPSVaR a v iných príbuzných inštitúciách podľa aktuálneho diania a situácií vzniknutých v školskom prostredí

- aktívna účasť na školeniach a vzdelávaniach pripravovaných pre školských psychológov s účelom zvyšovania odbornosti a profesionálneho rozvoja osobnosti školského psychológa

**Plnenie úloh školského psychológa:**

**September**

* V septembri som vypracovávala plán práce školského psychológa na aktuálny školský rok. Realizovala som individuálne konzultácie s rodičmi žiakov a poskytovala im následné psychologické poradenstvo. Pripravovala som informačné materiály a aktualizovala som nástenku školského psychológa. Počas septembra som úzko spolupracovala so špeciálnou pedagogičkou Mgr. Mravcovou s orientáciou na žiakov so ŠVVP. Zahájila som program Druhý krok v 1. ročníkoch ZŠ. Vypracovávala som štatistické údaje v rámci spolupráce s CPPPaP, v triedach som realizovala pozorovania zamerané na spoluprácu žiakov s učiteľmi. Spolu so špec.ped sme pripravovali rozvrhy pre asistentov.

**Október**

* V októbri pokračovala konzultačno-poradenská činnosť pre žiakov, rodičov a zamestnancov školy. Program Druhý krok pre 1. ročníky sme po dohode s triednymi učiteľkami nastavili na triednické hodiny, prerušený bol z dôvodu pandémie koronavírusu a nemiešaniu tried.
* Individuálne konzultácie a nastavovanie práce s novými žiakmi v triedach

**November**

V spolupráci so sociálnou pedagogičkou sme konzultovali výsledky sociometrie v 5. ročníkoch. Príprava besied a aktivít na tému ako reakcie ľudí v nebezpečných situáciách.

**December**

* V decembri pokračovala konzultačno-poradenská činnosť pre žiakov, rodičov a zamestnancov školy. V decembri som poskytovala najmä individuálne kariérne poradenstvo výberu SŠ pre 9. ročníky v ZŠ podľa potreby pre žiakov a ich zákonných zástupcov elektronickou a telefonickou formou.

**Január**

* V januári pokračovala konzultačno-poradenská činnosť pre žiakov, rodičov a zamestnancov školy. Pripravovala som aktivity Profteens na podporu kariérového vývinu žiakov v 8. a 9. ročníku, ktoré bolo možné realizovať aj elektronickou formou. V spolupráci so školskou špeciálnou pedagogičkou sme vypracovávali dokumentáciu a podklady pre vyšetrenia žiakov v CPP a SCŠPP.

**Február**

* V rámci konzultačno- poradenskej činnosti som sa sústreďovala na nežiaduce prejavy na vyučovaní.
* Zapracovanie zmien do databázy proforient.
* Prebiehali konzultácie najmä s triednymi učiteľmi ohľadom správania sa žiakov na vyučovaní.

**Marec**

* V mesiaci marec pokračovali konzultácie najčastejšie osobnou, ale aj elektronickou, prípadne telefonickou formou.
* Odborné indiviuálne vedenie žiakov 1. a 2. stupňa
* Konzultácie ohľadom konfliktom v triede s učiteľmi a žiakmi
* Nástrahy internetu – šírenie dezinformácií – ako sa pred nimi brániť – aktivity spojené s besedou

**Apríl**

* Aktivity na podporu zdravého životného štýlu som realizovala v prvých ročníkoch s aktivitami Moja reštaurácia.
* kreslený dotazník o návykoch a spôsoboch stravovania žiakov
* konzultácie so žiakmi – výber strednej školy
* komunikácie so SŠ

**Máj**

* Počas mesiaca máj som ukončovala program Profteens pre žiakov 9. ročníka. Pripravila som prezentáciu pre 4. ročníky, ktoré som realizovala s oboma ročníkmi. Ústrednou témou boli zmeny fyzické a psychické v období puberty.
* Absolvované školenie k téme Sexuálna výchova v ZŠ
* Absolvované školenie Interkultúrne vzdelávanie a prevencia násilia

**Jún**

* Poskytovala som kariérové poradenstvo pre žiakov a ich zákonných zástupcov najmä vzhľadom k 2. kolám SŠ. pripravovala aktivity pre žiakov 4. ročníka. Poskytla som aj individuálne osobné konzultácie rodičom žiakov. Psychologické poradenstvo pokračovalo aj prostredníctvom emailovej a telefonickej konzultácie.
* Testovanie žiakov 2. ročníka do športových tried
* Testovanie Profor
* Vyhodnotenie činnosti
* Koncom tohto mesiaca som uzatvárala a vyhodnocovala úlohy stanovené začiatkom školského roka.